אנאקספטבל

אנאקספטבל (מאנגלית: UnXeptable) היא תנועת מחאה כנגד המשך כהונתו של בנימין נתניהו כראש ממשלה לאחר שנאשם בפלילים. ראש הממשלה נתניהו לא התפטר לאחר שהואשם, ומייסדי התנועה בחרו בשם המבוסס על המילה האנגלית unacceptable (בעברית: "בלתי מתקבל על הדעת") כמביע את דעתם על החלטתו זו. את התנועה הקימו ביולי 2020 ישראלים החיים באזור סן פרנסיסקו שבקליפורניה: אופיר גוטלזון, רחלי בטיש-לבקוביץ, נרי לייף-חומה, גרשון דינר, איתי בק, יעל יחיאלי וגיא הורוביץ. מאז כינון ממשלת ישראל ה-37 מתמקדת התנועה בפעולות מחאה נגד תוכנית הקואליציה לשינויים מהותיים במערכת המשפט הישראלית, שינויים שמאיימים על פי הבנתם לגרום לישראל להפוך לדמוקרטיה א-ליברלית או אף לדיקטטורה. הפעולות העיקריות הן הפגנות, פעילות בקבוצות וואטסאפ, אירועים מקוונים רבי משתתפים (בזום) והסברה לקהילות הישראליות והיהודיות בעולם. בתנועה חברים יהודים וכן לא-יהודים, המגדירים את עצמם כתומכי ישראל הדמוקרטית, מאוסטרליה ויפן, דרך אירופה ועד לצפון אמריקה. הקבוצות הגדולות ביותר נמצאות בניו יורק, סן פרנסיסקו וטורונטו. להערכתו של אופיר גוטלזון, ממובילי הארגון, בפעילויות התנועה השונות, כולל הווירטואליות, השתתפו כ-10,000 אנשים מארצות הברית, אוסטרליה ויפן. הפעילות מתבצעת בהתנדבות. ציוד הגברה, כרזות וציוד אחר ממומנים באמצעות מגבית של המשתתפים הפעילים ובעזרת מימון המונים. שמה המלא של התנועה הוא UnXeptable – Saving Israeli Democracy, שבתרגום חופשי משמעותו: "לא מתקבל על הדעת – מצילים את הדמוקרטיה הישראלית". את השם UnXeptable הגתה נרי לייף חומה, ואת הסמליל עיצב רוני דונביץ. ה-X נועד להזכיר את האות א' בביטוי "אין מצב", שהוא שמה של קבוצת מחאה ישראלית מ-2020 שהוקמה על ידי תת-אלוף (בדימוס) אמיר השכל. באוקטובר 2023, לאחר מתקפת הפתע על ישראל ופרוץ מלחמת חרבות ברזל, הפנתה התנועה את מתנדביה לפעילויות למען השבת החטופים, לסיוע לחיילים ולעזרה למשפחות בדרום. ערך מורחב – המחאה נגד בנימין נתניהו בראשית דרכה התמקדה הקבוצה בהפגנות סולידריות ותמיכה במחאת בלפור. כדי להדהד את מחאת הגשרים בישראל, התארגנה ההפגנה הראשונה מול גשר שער הזהב. לאחר הפגנה חד-פעמית בסן פרנסיסקו, בעקבות פניות מרחבי ארצות הברית, התארגנו הפגנות בעשרות ערים נוספות, בארצות הברית ובעולם. המפגינים קראו, בין היתר: "לא לשחיתות, לא לשנאה ולא לראש ממשלה נאשם בפלילים" ו"טוב למחות בעד ארצנו", הסבירו שהם מפגינים בתמיכה במשפחותיהם שגרות בארץ והם "בעד מחאה בשם הדמוקרטיה, בעד מחאה שגורסת כי נאשם בפלילים לא יכול לכהן כראש ממשלה". תחת מגבלות הקורונה, טסו קבוצות ישראלים לוושינגטון DC כדי לתמוך בהסכמי השלום ובו-זמנית למחות נגד ראש הממשלה בנימין נתניהו, נאשם בפלילים המייצג את ישראל בחתימה ההיסטורית על הסכמי אברהם. להפגנה זו הצטרף גם גונן בן יצחק, אחד ממובילי מחאת בלפור. אנאקספטבל סייעו גם בקמפיין עידוד ההצבעה לבחירות "הקול שלי הולך לשנות" ב־2021. לאחר סיום המחאות בבלפור ועם כינונה של ממשלת ישראל השלושים ושש הוקפאה זמנית פעילותה של אנאקספטבל. ערך מורחב – המחאה נגד הרפורמה המשפטית מיד עם פרסום ההסכמים הקואליציוניים להקמת ממשלת ישראל ה-37, פרסמה אנאקספטבל מכתב פתוח בשם הישראלים בחו"ל. התנועה מוחה כנגד אפליה מוסדרת ומובנית, כנגד ההתקפה על מערכת המשפט ועל עצמאות התקשורת, כנגד העברת סמכויות שיטור לפוליטיקאים קיצוניים וכנגד הכוונה לשנות את חוק השבות כך שידיר יהודים שאינם מוכרים על ידי הממסד האורתודוקסי. המחאה ב־2023 מתמקדת רק במסרים להגנה על אופיה הדמוקרטי והליברלי של מדינת ישראל, תוך הנפת דגלי ישראל וכרזות המבקרות את הרפורמה, ומזהירות מפני ההשלכות המשפטיות והכלכליות שלה ומפני בידוד בין־לאומי ששינוי שיטת המשטר עלול להביא על ישראל. לדבריהם פעילי השטח מונעים מחשש עמוק מהיותה של הרפורמה מכשיר להפיכה משטרית וכן מפגיעה במשפחות המפגינים אם שינויי החקיקה המתוכננים יצאו אל הפועל. להערכתם, ההפגנות משמשות כרוח גבית לתמיכה במחאה בישראל. לדברי המארגנים הם פועלים מתוך תחושת שליחות ושייכות לישראל ומדאגה עמוקה מהפיכת ישראל לדיקטטורה, וכן מרצון לשמש כשגרירים של מדינת ישראל וערכיה. הם גם מונעים מהחשש, שהפיכת ישראל לדמוקרטיה א-ליברלית תוביל לעליה באנטישמיות וכן ללגיטימציה שתזכה לה האנטישמיות בעולם. כמה שבועות אחרי פרסום תוכנית החקיקה ותחילת המחאה נגדה בישראל, התחילה אנאקספטבל בהפגנות שבועיות בעשרות ערים בעולם כנגד שינויי החקיקה המתוכננים. אנאקספטבל מתקשרת עם פעיליה בעיקר באמצעות רשתות חברתיות, המאורגנות בקבוצות משנה בחלוקה גאוגרפית. התנועה מסנכרנת את המסרים ואת הפעילויות ברחבי העולם על מנת לשדר קול אחיד שכל המשתתפים מסכימים עליו, שהוא השמירה על הדמוקרטיה. מאורגנות הפגנות סולידריות שבועיות ברחבי העולם, מאוסטרליה ויפן, דרך אירופה ועד לצפון אמריקה. הפגנות נערכו מול שגרירויות ישראל (למשל בוושינגטון, לונדון, פריז וברלין), מול הפרלמנט האירופי, מול הבית הלבן ובאתרים ראשיים במעל לחמישים ערים בעולם. חלקן, פעולות מחאה כנגד פוליטיקאים מישראל השותפים לקידום השינויים במערכת המשפט. בתחילת יוני 2023 הפגינו כ-400 איש בניו ג'רזי נגד שמחה רוטמן שנאם בפני הקהילה החרדית. מחאה נוספת התקיימה במסגרת הקונגרס הציוני העולמי המיוחד, לרגל 75 שנות עצמאות ישראל שנערך בישראל באפריל 2023, כולל צעדה של מאות נציגים (מתוך כחמש מאות ושמונים הצירים) אל בית המשפט העליון, במחאה כנגד השינויים במערכת המשפט. גם בהקרנת הבכורה של הסרט The Bibi Files בטורונטו ארגן הארגון מחאה מחוץ לכותלי בית הקולנוע. ביולי 2023 נערך משט לפסל החרות בניו יורק לסימול ערכי החירות, הדמוקרטיה והליברליזם המשותפים לישראל ולארצות הברית. במשט השתתפו כמאה וחמישים ישראלים ויהודים אמריקאים כדי לתמוך בלוחמים למען דמוקרטיה בישראל. המפגינים לבשו שחורים לסימול הבנתם כי דגל שחור ונורא מתנוסס מעל לבליץ החקיקה והאלימות כלפי המתנגדים לה. לאחר דין ודברים עם קפטן הספינה, הושגה פשרה שדגלי ישראל יונפו רק בעצירות כדי לאפשר לכל הנוסעים להנות מההפלגה. בפילדלפיה נערכו פעולות מחאה נגד ארתור דנצ'יק, התורם הגדול ביותר לפורום קהלת. מחאה זו כללה הפגנות תדירות מול ביתו של דנצ'יק, חלוקת פליירים בבית הכנסת אותו פוקדים תומכי קהלת, משלוח מסה של מכתבים מרחבי העולם לתיבת הדואר שלו שגם לוותה על ידי קמפיין במדיה חברתית של האנשים החתומים על המכתבים. באוגוסט 2023 הוא הודיע על הפסקת תרומותיו לקהלת. סרטוני וידאו נערכים, מופצים ברשתות החברתיות ומוקרנים על מסך בהפגנות המרכזיות בקפלן. בחודשים הראשונים לפעולתה הוקרנו סרטונים מקבוצות המחאה בעולם על דופן בניין בכיכר פריז שבירושלים, כתמיכה במפגינים בזמן הפגנה בישראל. בנוסף מאורגנות הרצאות מקוונות באנגלית המיועדות לציבור היהודי והישראלי מחוץ לישראל, עם דוברים ישראלים כמו נשיאת ביהמ"ש לשעבר דורית בייניש, בוגי יעלון, גיא רולניק ועוד. תנועת המחאה כוללת כתיבת עצומות והחתמת תומכים, בקריאה למוסדות בין־לאומיים כמו האיחוד האירופי ולמוסדות יהודיים כמו הפדרציות היהודיות של צפון אמריקה (JFNA) לפעולה או לנקיטת עמדה כנגד הרפורמה המשפטית. אנאקספטבל מארגנת חוגי בית ומפגשים עם קהילות יהודיות מקומיות להסברה ודיון במצב, שמשלב את יהדות התפוצות במחאה, על אף שהנאמנות למדינת ישראל ולממשלת ישראל מוטבעת בקהילות היהודיות, ומאד קשה להן להביע התנגדות לישראל. יש אומרים שבמחאה זו הקהילות הקונסרבטיבית והרפורמית בארצות הברית חשות מאוימות ממה שמתחולל בישראל, מרגישות שישראל כפי שהכירו אותה נלקחת מהן ולהבנתן, ההפגנה היא לא כנגד ישראל אלא בעדה, ואינה פוליטית אלא מגיעה מאהבת המדינה ומהרצון לשמור על הדמוקרטיה. במאמר על התייצבותו של הרב ג'יי רוזנבאום מסיאטל בחזית המחאה, מובהר כי לא מדובר על צעירים פרוגרסיביים מתנגדי כיבוש אלא על מבוגרים, תומכי ישראל מובהקים שרואים במהלכים המתוכננים סכנה קיומית למדינת ישראל כמדינה יהודית ודמוקרטית. הרב רוזנבאום הסביר שאסור ליהודי העולם לשתוק, שהסכנה לקיומה של ישראל דורשת את הצעד החריג לצאת לרחובות בסולידריות עם המפגינים בישראל, כל זאת על מנת להגן על הדמוקרטיה בישראל. דוגמה לניסיון להשפיע על יהדות ארצות הברית היא שבכל אחת משמונה ההפגנות הראשונות ב-Bellevue נאם רב מקהילה אחרת. ביולי 2023 פרסמה אנאקספטבל מכתב עליו חתומים מאתיים רבנים, אנשי דת וראשי קהילות הקורא לממשלת ישראל למצוא דרך להגן על יסודות הדמוקרטיה הישראלית ולשמר את האיזונים והבלמים שלה. אנאקספטבל הצליחו לראשונה לאחד ישראלים וקהילות יהודיות בתפוצות תחת מטרה משותפת של תמיכה בישראל, תוך מתן לגיטימציה לשתי האוכלוסיות למתוח ביקורת על מדיניות ממשלת ישראל, כל זאת מתוך אהבה ותמיכה במדינה. במחאה משולבים להטב"ים דתיים. הרב עמיחי לאו-לביא מניו-יורק, שסייע בארגון אחת ההפגנות הראשונות ואף נאם בה, שיתף את הכתבת בהרגשתו שהוא, כרב גאה, מרגיש כי יהדותו נמצאת תחת מתקפה. אנאקספטבל מגייסת תמיכה בקרב חברי קונגרס אמריקאים. ביולי 2023, חברת הקונגרס ג'ן שקובסקי הייתה חברת הקונגרס הראשונה שנשאה דברים בהפגנה של אנאקספטבל. יחד עם חברת הקונגרס אנני קסטר, שקובסקי מקדמת הצהרה של חברי קונגרס המתנגדים ל"כל פעולה שתערער את עתידה של ישראל כמדינה יהודית ודמוקרטית" ותומכת בתנועת המחאה נגד המהפכה המשפטית, הצהרה הנתמכת על ידי אנאקספטבל. אנאקספטבל פועלת לעיתים קרובות בשיתוף פעולה עם ארגון מחאה נוסף שהוקם בברלין בשם Defend Israeli Democracy - "מגנים על הדמוקרטיה הישראלית". ארגון זה מאגד תחתיו כיום פעילות מחאה נמרצת בערים רבות ברחבי יבשת אירופה. לאחר התקפת החמאס ב-7 באוקטובר 2023 הסבה אנאקספטבל את הקשרים והכלים ששימשו למחאה לפעילות למען מאמץ המלחמה הישראלי וללחץ ציבורי לשחרור מעל מאתיים החטופים המוחזקים על ידי החמאס. המוטו של התנועה השתנה מ-"Saving Israeli Democracy" (הצלת הדמוקרטיה הישראלית) ל-"Saving Israel" (הצלת ישראל). אנאקספטבל ניצלה את התשתית שלה ואת הקשרים שנוצרו עם קהילות היהודים בעולם להסבה מהירה של המאמץ ממחאה לגיוס עזרה לישראל. פעולות עיקריות היו: ארגון, רכישה והטסה של טונות של ציוד כגון ציוד עזרה ראשונה, ביגוד, סוללות, פנסי ראש ושעונים (הנחוצים כיוון שאין לוקחים טלפונים לאזורי לחימה) לחיילים, לאחר תיאום צרכים עם ארגון אחים לנשק. פעילת הארגון בפילדלפיה, טלי ריינר ברודצקי, ארגנה רשימת משאלות באמאזון. הצרכים הדחופים ביותר לחיילים גובשו בעזרת "אחים לנשק", מתנדבים נענו לקריאה ורכשו 80,000 פנסים, 100,000 חולצות חאקי, גרביים, חוסמי עורקים ותחבושות, ואפודים קרמיים. במהלך לוגיסטי מורכב הציוד הועבר לישראל, ופעילי אחים לנשק דאגו להפצתו בקרב החיילים. ארגון מטוס חכור להטסת אנשי מילואים לישראל. ארגון טקסי זיכרון בערים שונות בעולם, יחד עם הקהילות היהודיות. ארגון הפגנות להשבת החטופים ותליית פוסטרים עם תמונותיהם בערים שונות בעולם, להעלאת המודעות, תחת השם Bring Them Home (השיבו אותם הביתה). הקרנת תמונות החטופים על בניין האומות המאוחדות בניו יורק. גיוס כספי תרומות. התנועה קראה למחוקקים האמריקאים למחות בכל דרך כנגד נתניהו בבואו לנאום בפני הקונגרס ביולי 2024 וארגנה מחאות כנגדו ברחבי וושינגטון בקריאה לשחרור החטופים ולהצלת הדמוקרטיה הישראלית, בשימוש בסלוגן "Netanyahu Non-Grata" (נתניהו אינו רצוי). הביקורת העיקרית כנגד הקבוצה מתמקדת בשאלת הלגיטימיות של ההתערבות בנעשה בישראל על ידי מוחים שגרים מחוצה לה. המתנגדים מותחים ביקורת על הפגנות נגד ממשלת ישראל, בנימוק שהן פוגעות במעמדה של ישראל בעולם. נטען כנגד המפגינים כי הם "זן אחר של יהודים", שהם "גלותיים ומזיקים", שמטרתם "למצוא חן בעיני הגויים" ו"לסייע לאויביה של ישראל". לשיטת המתנגדים, ישראלים החיים בחו"ל אינם רשאים להפגין נגד הממשלה בישראל כיוון שזו התערבות בוויכוח פנימי. כבר ב-2020 נטען שהם משחקים לידי ה-BDS. חששות נוספים הם שהמחאה תגרום לעלייה באנטישמיות, שהמחאה תיתפס כאנטי-ישראלית, או שתפגע בישראל על ידי "מתן תחמושת" לאויבי ישראל על ידי "כיבוס הכביסה המלוכלכת" מחוץ לישראל. דוגמה לביקורת הזו ניתנה בהקשר להפגנות בוושינגטון נגד שר האוצר בצלאל סמוטריץ', בה נאמר ש-JVP רואים את ההפגנות כהזדמנות לעודד חרם על ישראל. טענות אחרות הן שאנאקספטבל היא קבוצה אנרכיסטית שרדפה את הביליונר ארתור דנצ'יק בפילדלפיה וגרמה לו להפסיק את תרומותיו לארגון הימני קהלת, שאיחדה יהודים אנטי ישראלים בארצות הברית ובעולם כנגד ממשלת הימין בישראל, וכן כי גייסו סכומי עתק למאבקם מגורמים פרטיים ומארגונים פרוגרסיביים, כולל כאלו שמממנים את אחים לנשק ואת כח קפלן. המחאה נגד הרפורמה המשפטית מחאות היהודים והישראלים בחו"ל - המשפיעים.ות של כלכליסט 2023 אנאקספטבל, ברשת החברתית פייסבוק אנאקספטבל, ברשת החברתית אקס (טוויטר) אנאקספטבל, ברשת החברתית אינסטגרם אתר האינטרנט הרשמי של אנאקספטבל Judy Maltz, Pro-democracy Protest Goes Global as Israeli Expats Hit the Streets, Haaretz, ‏3 בפברואר 2023 (באנגלית) Sue Fishkoff, 'We won’t stop until Bibi resigns': Bay Area Israelis join global protest, jweekly.com, ‏2020-09-01 (באנגלית) LILLIAN ILSLEY-GREENE, At S.F. rally, Israeli expats speak out against new far-right government, jweekly.com, ‏2023-02-07 (באנגלית) אילנית סולומוניביץ' חבוט, כ"ט בנובמבר 2020, באתר ynet, 27 בנובמבר 2020 דודי פטימר, ‏הקהילה היהודית בניו יורק: “יש לנו זכות וחובה להיות חלק מהמאבק על דמותה של ישראל”, באתר מעריב אונליין, 5 ביוני 2023 ארי ליבסקר, היהודים באים: הישראלים בחו"ל מגייסים תגבורת חשובה למחאה, באתר כלכליסט, 4 באפריל 2023 UnXeptable - Saving the Israeli Democracy, www.facebook.com, אתר הארגון – מכיל את השם המלא שלהם Ryan Torok, Anti-Netanyahu protests spread to L.A. and other U.S. cities, Forward, ‏2020-08-10 (באנגלית) Luke Tress, Israeli expats who organized to protest Netanyahu's government are now mobilizing to save Israel, Jewish Telegraphic Agency, ‏2023-10-24 (באנגלית) Offir Gutelzon, We've been fighting for democracy; now we're fighting for Israel's very life, The Jewish News of Northern California, ‏11 אוקטובר 2023 (באנגלית) אלכסנדרה לוקש, מפגינים בקליפורניה נגד נתניהו: "ישראל היא הבית", באתר ynet, 3 באוגוסט 2020 "From Washington to Basel, Israelis Abroad Join Growing anti-Netanyahu Protests". Haaretz. נבדק ב-2023-05-10. Bar Peleg, Israeli Expats Protest Against Netanyahu Outside White House Ahead of UAE-Bahrain Deal Signing, Haaretz, ‏15 September 2020 העם באמריקה אמר את דברו, באתר ynet, 18 ביוני 2021 Expat letter, UnXeptable שלמה טייטלבאום, אנטי ציונים, ארגוני שמאל ומתנגדי ההפיכה המשטרית: קבלת הפנים של סמוטריץ' בארה"ב, באתר כלכליסט, 13 במרץ 2023 נועה שטיינר, באושוויץ לא הבחינו בין זנים של יהודים, באתר העין השביעית, 17 במרץ 2023 Judy Maltz, Adelson-backed Israeli Expat Group Suggests Protesting Netanyahu Gov’t Feeds Antisemitism in America, הארץ, ‏27 בפברואר 2023 (באנגלית) DONNA RACHEL EDMUNDS, DANIEL NISINMAN, GIL HOFFMAN, Anti-Netanyahu protesters demonstrate outside Israeli Embassy in US, The Jerusalem Post, ‏10 באוגוסט 2020 (באנגלית) Ben Samuels, Hundreds of Israelis, American Jews Protest Smotrich in Washington, Haaretz, ‏13 במרץ 2023 (באנגלית) אורי סלע, שלומי הלר, יואב איתיאל, ינון שלום יתח, יניר יגנה‏, השבת ה-16 למחאה נגד המהפכה המשפטית: חסימות והפגנות ברחבי הארץ, באתר וואלה, 22 באפריל 2023 World Rallies - YouTube, www.youtube.com, פליליסט של הפגנות אנאקספטבל מרחבי העולם אנה ברסקי, ‏"מפרק את הדמוקרטיה הישראלית": מפגינים מוחים נגד רוטמן בניו ג'רזי, באתר מעריב אונליין, 2 ביוני 2023 איתמר אייכנר, מאות הפגינו בניו ג'רזי נגד שמחה רוטמן, שהוברח מהמקום דרך חצר סמוכה, באתר ynet, 2 ביוני 2023 https://twitter.com/rozolyo/status/1648993355026558976, Twitter, וידאו של אחד המארגנים, דייויד ברסון, מסביר למה הם מוחים, ‏20 באפריל 2023 אברהם פריינד, נציגי המרכז-שמאל בקונגרס הציוני הפגינו נגד רוטמן, באתר בחדרי חרדים, ‏21 אפריל 2023 esty, צירי הקונגרס הציוני ומאבקם בהפיכה המשטרית - אירוע מתגלגל, באתר ריסטארט - ישראל, ‏2023-04-21 שירית אביטן כהן, המשך יבוא: ההצבעה בקונגרס הציוני בנוגע לגינוי הרפורמה נדחתה, באתר ישראל היום, ‏20 באפריל 2023 N12 - עשרות מפגינים מחוץ להקרנת הסרט "תיקי ביבי" בטורונטו, באתר N12, ‏2024-09-10 "Demonstrators in New York City Protest Israel's Judicial Overhaul on Boat to Statue of Liberty". Haaretz (באנגלית). נבדק ב-2023-07-12. דניאל אדלסון, קריאות "דמוקרטיה", על רקע פסל החירות: הפלגת המחאה בניו יורק, באתר ynet, 8 ביולי 2023 esty, ובניו יורק - משט לעבר פסל החירות בספינה Freedom, באתר ריסטארט - ישראל, ‏2023-07-08 קים לגזיאל, להילחם במיליארדר: כך הצליחו 30 ישראלים מפילדלפיה לגרום לתורם העיקרי של פורום קהלת למשוך את תרומתו, באתר הארץ, 5 באוגוסט 2023 אדריאן פילוט, כך הכניעה המחאה את התורם המרכזי לפורום קהלת, באתר כלכליסט, 5 באוגוסט 2023 אדריאן פילוט, חשיפת כלכליסט: ארתור דנצ'יק, התורם הראשי של פורום קהלת, הודיע על הפסקת התמיכה בארגון, באתר כלכליסט, 4 באוגוסט 2023 Chief Justice (ret.) Dorit Beinisch, "On the Role of the Supreme Court of Israel", YouTube, ‏12 בפברואר 2023 (באנגלית) Unxeptable Hosting LTG (ret.) Moshe (Bogie) Ya'alon March 28th, 2023, YouTube, ‏28 במרץ 2023 (באנגלית) Unxeptable hosting Guy Rolnik - Stopping Israel’s drift towards dictatorship., YouTube (באנגלית) טל שניידר, נתניהו ורוטמן צפויים לפגוש את המחאה גם בכנס השנתי של יהדות התפוצות, באתר זמן ישראל, 18 באפריל 2023 Lila Sarick, The story behind the Israeli-Canadians taking to the streets beneath the banner of UnXeptable, The Canadian Jewish News, ‏2023-05-18 (באנגלית) Pat Johnson, New Israel Fund Canada, jewishindependent.ca, ‏2023-04-14 (באנגלית) Arno Rosenfeld, Why more American Jews aren’t protesting about Israel right now, forward.com, ‏10 במרץ 2023 (באנגלית) אמיר תיבון, "כשאדם כזה מפגין נגד ממשלת ישראל, משהו רע קורה לנו", באתר הארץ, 8 במרץ 2023 Rabbi speech in the Rally, youtube, פליליסט רבנים נואמים בהפגנות של אנאקספטבל Open Letter to Israel’s Government Members, Google Docs Ben Samuels, 200 American rabbis, clergy and community leaders send open letter to Israel's government members, https://www.haaretz.com/, ‏18 ביולי 2023 (באנגלית) Perla Aizencang-Kane, 2023 Teachings on Israel-Diaspora Relations, The Times of Israel, ‏דצמבר 22, 2023 Jan Schakowsky joins Israeli judicial reform protesters in Chicago, The Jerusalem Post | JPost.com (באנגלית אמריקאית) דניאל אדלסון, ההצהרה בקונגרס בעד המחאה בישראל, ומובילות היוזמה: "לוחמות למען הדמוקרטיה", באתר ynet, 2 באוגוסט 2023 Urge Congress to co-sponsor H. Con. Res. 61, UnXeptable (באנגלית אמריקאית) Sam Margolis, Vancouver rallies for Israeli hostages while also remembering those killed on Oct. 7 by Hamas, The Canadian Jewish News, ‏2023-11-08 (באנגלית) JACOB MAGID, Protesters rally outside Red Cross office in DC demanding hostage deal, timesofisrael.com, ‏3 במרץ 2024 (באנגלית) Ellie Silverman, Jenny Gathright, Clarence Williams, Hau Chu, Emily Davies, Joe Heim, U.S. flag set ablaze, 23 arrested as thousands protest Netanyahu’s D.C. visit, The Washington Post, ‏24 ביולי 2024 Cardin to preside at Netanyahu’s speech, with VP Harris absent, Jewish Insider, ‏23 ביולי 2024 ‘This war needs to end,’ local Israeli expats tell Netanyahu in D.C., J., ‏30 ביולי 2024 David Israel, Meet UnXeptable: US Yordim Dedicated to Defeating Israel’s Right-Wing Majority, ‏2024-07-24 (באנגלית אמריקאית) שי גולדן למפגינים נגד ישראל בחו"ל: "צאו מהסרט, אתם גלותיים ומזיקים", באתר עכשיו 14, 15 במרץ 2023 RON KAMPEAS, ‘We have to leave our comfort zone’: Cautious but determined, Israeli expats protest Netanyahu’s government, Forward, ‏2023-02-08 (באנגלית)